ฟประกาศคณะกรรมการกํากับหลักทรัพย์และตลาดหลักทรัพย์ที่ กธ. 42/2545เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้(ฉบับที่ 5) อาศัยอํานาจตามความในมาตรา 14 และมาตรา 114 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ 1 ให้ยกเลิกบทนิยามคําว่า "เจ้าหน้าที่ติดต่อลูกค้า" ในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 และให้ใช้ความต่อไปนี้แทน " "เจ้าหน้าที่ติดต่อลูกค้า" หมายความว่า เจ้าหน้าที่ของบริษัทหลักทรัพย์ที่ทําหน้าที่ติดต่อ ชักชวน หรือให้คําแนะนําเกี่ยวกับการลงทุนแก่ลูกค้า ไม่ว่าจะเป็นการให้คําแนะนําทั่วไปหรือคําแนะนําเฉพาะเจาะจง เพื่อให้เกิดการซื้อขายหลักทรัพย์ใดหลักทรัพย์หนึ่ง"ข้อ 2 ให้เพิ่มบทนิยามคําว่า "คําแนะนําเกี่ยวกับการลงทุน" "คําแนะนําทั่วไป" และ "คําแนะนําเฉพาะเจาะจง" ระหว่างบทนิยามคําว่า "เจ้าหน้าที่ติดต่อลูกค้า" และคําว่า "สํานักงาน" ในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ""คําแนะนําเกี่ยวกับการลงทุน" หมายความว่า คําแนะนําไม่ว่าโดยทางตรงหรือทางอ้อมเกี่ยวกับคุณค่าของหลักทรัพย์หรือความเหมาะสมในการลงทุนที่เกี่ยวกับหลักทรัพย์นั้น หรือที่เกี่ยวกับการซื้อหรือขายหลักทรัพย์ใด ๆ "คําแนะนําทั่วไป" หมายความว่า คําแนะนําเกี่ยวกับการลงทุนที่ให้แก่บุคคลใด โดยมิได้คํานึงถึงวัตถุประสงค์ในการลงทุน ฐานะทางการเงิน และความต้องการของบุคคลนั้น "คําแนะนําเฉพาะเจาะจง" หมายความว่า คําแนะนําเกี่ยวกับการลงทุนที่ให้แก่บุคคลใดบุคคลหนึ่งเพื่อความเหมาะสมกับวัตถุประสงค์ในการลงทุน ฐานะทางการเงิน หรือความต้องการของบุคคลนั้น" ข้อ 3 ให้ยกเลิกความในข้อ 16 และข้อ 17 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 37/2545 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 4 ) ลงวันที่ 5 มิถุนายน พ.ศ. 2545 และให้ใช้ความต่อไปนี้แทน "ข้อ 16 ในการติดต่อ ชักชวน หรือให้คําแนะนําเกี่ยวกับการลงทุนแก่ลูกค้าบริษัทหลักทรัพย์ต้องจัดให้เจ้าหน้าที่ติดต่อลูกค้าซึ่งได้ขึ้นทะเบียนกับสํานักงานตามหลักเกณฑ์ที่สํานักงานประกาศกําหนดเป็นผู้ดําเนินการ โดยเจ้าหน้าที่ติดต่อลูกค้าที่ขึ้นทะเบียนเป็นเจ้าหน้าที่ติดต่อลูกค้าระดับหนึ่งสามารถให้คําแนะนําทั่วไปและคําแนะนําเฉพาะเจาะจงได้ และเจ้าหน้าที่ติดต่อลูกค้าที่ขึ้นทะเบียนเป็นเจ้าหน้าที่ติดต่อลูกค้าระดับสองสามารถติดต่อลูกค้าได้ โดยต้องไม่มีการให้คําแนะนําเกี่ยวกับการลงทุน ความในวรรคหนึ่งมิให้นํามาใช้บังคับกับการให้บริการแก่ลูกค้าสถาบันซึ่งบริษัทหลักทรัพย์ได้จัดให้บุคลากรที่ตัดสินใจซื้อขายหลักทรัพย์เพื่อบริษัทหลักทรัพย์ทําหน้าที่ดังกล่าว ข้อ 17 ในการให้บริการแก่ลูกค้ารายย่อย บริษัทหลักทรัพย์ต้องตรวจสอบดูแลให้เจ้าหน้าที่ติดต่อลูกค้าปฏิบัติงานตามหลักเกณฑ์ดังต่อไปนี้(1) ปฏิบัติงานด้วยความซื่อสัตย์สุจริต โดยคํานึงถึงประโยชน์ของลูกค้าเป็นสําคัญ(2) ไม่เบียดบังหรือแสวงหาผลประโยชน์ใด ๆ โดยมิชอบ เพื่อตนเอง เพื่อบริษัทหลักทรัพย์ หรือเพื่อบุคคลอื่น โดยอาศัยโอกาสในการปฏิบัติงาน(3) รักษาความลับของลูกค้า และไม่เปิดเผยข้อมูลส่วนบุคคล ข้อมูลซื้อขายหลักทรัพย์ หรือข้อมูลทางการเงินของลูกค้าให้บุคคลอื่นทราบ เว้นแต่จะได้รับความยินยอมจากลูกค้าหรือเพื่อปฏิบัติตามกฎหมายหรือมีกฎหมายให้อํานาจกระทําได้(4) ปฏิบัติต่อลูกค้าทุกรายอย่างเป็นธรรม(5) ทําความรู้จักลูกค้า โดยอย่างน้อยต้องจัดให้มีเอกสารที่แสดงถึงความมีตัวตนของลูกค้าหรือผู้ที่มีอํานาจในการตัดสินใจซื้อขายในกรณีที่ลูกค้าเป็นนิติบุคคล (6) ไม่ติดต่อ ชักชวน หรือแนะนําให้ลูกค้าซื้อหรือขายหลักทรัพย์ที่บริษัทหลักทรัพย์มีส่วนได้เสียหรือมีโอกาสที่จะมีส่วนได้เสียในลักษณะที่อาจก่อให้เกิดความขัดแย้งทางผลประโยชน์ตามที่สํานักงานประกาศกําหนด เว้นแต่จะได้แจ้งให้ลูกค้าทราบถึงส่วนได้เสียดังกล่าว ทั้งนี้เจ้าหน้าที่ติดต่อลูกค้าต้องดําเนินการทุกขั้นตอนเพื่อให้แน่ใจว่าลูกค้าได้รับการปฏิบัติอย่างเป็นธรรม(7) ในกรณีที่บริษัทหลักทรัพย์ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ด้วย เจ้าหน้าที่ติดต่อลูกค้าต้องแจ้งให้ลูกค้าทราบก่อนทุกครั้งว่าบริษัทหลักทรัพย์ทํารายการซื้อขายกับลูกค้าในฐานะที่เป็นนายหน้าซื้อขายหลักทรัพย์หรือเป็นผู้ค้าหลักทรัพย์ (8) เปิดเผยข้อมูลเกี่ยวกับความเสี่ยงและลักษณะของหลักทรัพย์(9) ในกรณีที่มีการให้คําแนะนําเกี่ยวกับการลงทุนแก่ลูกค้า ไม่ว่าจะเป็นคําแนะนําทั่วไปหรือคําแนะนําเฉพาะเจาะจง เจ้าหน้าที่ติดต่อลูกค้าต้องระมัดระวังและเอาใจใส่ในการเตรียมคําแนะนําและการให้คําแนะนําโดยอาศัยหลักวิชาความรู้ความเข้าใจเกี่ยวกับหลักทรัพย์และสภาพตลาดของหลักทรัพย์นั้น และต้องไม่ให้คําแนะนําหรือข้อมูลที่อาจก่อให้เกิดความเข้าใจผิดในสาระสําคัญเกี่ยวกับการลงทุนในหลักทรัพย์หรือมีเจตนาหลอกลวงลูกค้า (10) ในกรณีที่มีการให้คําแนะนําเฉพาะเจาะจงแก่ลูกค้า เจ้าหน้าที่ติดต่อลูกค้าต้องปฏิบัติงานตามมาตรฐานการให้คําแนะนําต่อไปนี้ด้วย (ก) รวบรวมข้อมูลของลูกค้าเกี่ยวกับวัตถุประสงค์ในการลงทุน ฐานะทางการเงินและความต้องการของลูกค้า รวมทั้งทบทวนข้อมูลเกี่ยวกับลูกค้าเมื่อมีการเปลี่ยนแปลงอย่างมีนัยสําคัญ เพื่อนํามาประกอบการพิจารณาให้คําแนะนําที่เหมาะสม(ข) ระมัดระวังและเอาใจใส่ในการเตรียมคําแนะนําและการให้คําแนะนําโดยคํานึงถึงวัตถุประสงค์ในการลงทุน ฐานะทางการเงินและความต้องการของลูกค้า" ข้อ 4 ให้ยกเลิกความในข้อ 19/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 37/2545 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 4) ลงวันที่ 5 มิถุนายน พ.ศ. 2545 และให้ใช้ความต่อไปนี้แทน "ข้อ 19/1 ในการซื้อขายหลักทรัพย์กับลูกค้า บริษัทหลักทรัพย์ต้องจัดทําเอกสารหลักฐานที่แสดงให้เห็นว่าในการซื้อขายหลักทรัพย์ดังกล่าวลูกค้าได้รับคําแนะนําทั่วไป คําแนะนําเฉพาะเจาะจง หรือไม่ได้รับคําแนะนําเกี่ยวกับการลงทุน"ข้อ 5 ให้ยกเลิกความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 37/2545 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 4) ลงวันที่ 5 มิถุนายน พ.ศ. 2545 ข้อ 6 การจัดให้เจ้าหน้าที่ติดต่อลูกค้าซึ่งต้องขึ้นทะเบียนกับสํานักงานตามที่กําหนดในข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายนพ.ศ. 2543 ซึ่งแก้ไขเพิ่มเติมโดยประกาศฉบับนี้ ให้ใช้บังคับสําหรับประเภทตราสารหนี้และตามระยะเวลา ดังต่อไปนี้ (1) ตั้งแต่วันที่ 1 กรกฎาคม พ.ศ. 2545 สําหรับตราสารหนี้ทุกประเภทที่ให้บริการใน เขตกรุงเทพมหานครและปริมณฑล เว้นแต่เป็นการให้บริการในตราสารหนี้ตามประเภทที่ระบุใน (2) (2) ตั้งแต่วันที่ 31 มีนาคม พ.ศ. 2546 สําหรับตราสารหนี้ประเภทตั๋วเงินคลัง พันธบัตร รัฐบาล พันธบัตรธนาคารแห่งประเทศไทย และพันธบัตรที่กระทรวงการคลังค้ําประกันต้นเงินและดอกเบี้ย ไม่ว่าจะเป็นการให้บริการในหรือนอกเขตกรุงเทพมหานครและปริมณฑล และสําหรับตราสารหนี้อื่นที่ให้บริการนอกเขตกรุงเทพมหานครและปริมณฑล ข้อ 7 ประกาศนี้ให้ใช้บังคับตั้งแต่วันที่ 11 กรกฎาคม พ.ศ. 2545 เป็นต้นไปเว้นแต่ข้อ 4 ให้ใช้บังคับตั้งแต่วันที่ 9 ตุลาคม พ.ศ. 2545 เป็นต้นไป ประกาศ ณ วันที่ 9 กรกฎาคม พ.ศ. 2545 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์